
Д О К Л А Д Н А  З А П И С К А

ОТ ДИМИТЪР НИКОЛОВ
 КМЕТ НА ОБЩИНА БУРГАС


ОТНОСНО: Прекратяване на съсобственост чрез продажба на общинска идеална част от недвижим имот – УПИ III-53, кв. 40а по плана на ж.р. Меден Рудник, гр. Бургас.

УВАЖАЕМИ ОБЩИНСКИ СЪВЕТНИЦИ,

	В Община Бургас е постъпило искане с вх.№94-01-27665/2/07.11.2022г. от Й. В. В., относно прекратяване на съсобственост в недвижим имот, представляващ УПИ III-53 кв. 40а, находящ се в ж.р. Меден Рудник, гр. Бургас, чрез изкупуване дела на Община Бургас.
Съгласно представен документ за собственост, заявителят Й. В. В. с нот. акт №130, том V, дело 1936/11.03.1996г., издаден от Районен съд – Бургас е собственик на 144/925 кв. м ид. части от имот пл. №1371, бивш стопански двор, извън регулационните граници на ж.р. Меден Рудник, гр. Бургас.
С Решение №23-24/31.01.2017г. на ОС – Бургас е одобрен проект за изменение на действащия план за квартала, одобрен със Заповед №1593/19.11.1986г. на ОНС, с който от посочения имот са обособени УПИ VII-52 и УПИ III-53 в кв. 40а на ж.р. Меден Рудник, гр. Бургас.
УПИ III-53 в кв. 40а по действащия план на квартала, обособен за част от бивш имот пл.№1371 по предходен кадастрален план на ж.р. Меден Рудник, е с площ 476 кв.м.
УПИ VII-52 в кв. 40а, обособен от останалата част от имота е с площ     660 кв.м.
В Кадастралната карта (КК) на гр. Бургас УПИ III-53 в кв. 40а е отразен като ПИ с идентификатор 07079.658.120, целият с площ 476 кв. м. 

Видно от удостоверение с изх. № 94-01-14882/2/25.03.2021г. от Директор дирекция „Устройство на територията“ при Община Бургас и приложена към удостоверението комбинирана скица, изготвена от експерт към дирекция УТ при община Бургас, 53/476 кв. м идеална част от площта на УПИ III-53 в кв. 40а, целият с площ 476 кв.м е общинско място, придаваемо по регулация откъм улица по действащия план на ж.р. Меден Рудник,               гр. Бургас. 
За общинските 53/476 кв. м ид. части от гореописания имот е съставен Акт №10157/16.01.2023г. за частна общинска собственост.
Общинската идеална част от УПИ III-53 в кв. 40а по плана на                 ж.р. Меден Рудник, гр. Бургас не отговаря на нормативните изисквания на чл.19 от ЗУТ за образуване на самостоятелен урегулиран поземлен имот, поради което е целесъобразно  прекратяване на съсобствеността чрез продажба на частта на Община Бургас по пазарни цени.
В изпълнение разпоредбите на чл.41, ал.2, във връзка с чл.22, ал. 3 от Закона за общинската собственост (ЗОС), е възложено изготвяне на пазарна оценка на лицензиран оценител,  на 53/476 кв.м идеални части от УПИ III-53 в кв. 40а, по плана на ж.р. Меден Рудник, гр. Бургас, определена в размер на 13 250 лева (тринадесет хиляди двеста и петдесет лева), без ДДС.
Данъчната оценка на идеалната част от имота, предмет на продажба, е 2 729,50 лева(две хиляди седемстотин двадесет и девет лева и петдесет стотинки).
Цитираният имот е включен в Програмата за управление и разпореждане с общинската собственост на Община Бургас за 2023г., приета по т. 4 от дневния ред на проведеното на 28.02.2023г. заседание на Общински съвет – Бургас (Протокол № 49), в частта на раздел II „Продажби по реда на ЗОС, без търг или конкурс“, точка 3 „Прекратяване на съсобственост по          чл. 36, ал. 1, т. 2 от ЗОС, чрез продажба на общински идеални части“, подточка 27.
Предвид изложеното, на основание правомощията ми по чл.64, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет – Бургас, и като взех предвид Решение на комисията, назначена с моя заповед № 2895/23.08.2022г., прието с Протокол от     08.02.2023 г., което подкрепям изцяло, предлагам Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл. 36 от Закона за собствеността,  чл. 36, ал. 1, т. 2 от Закона за общинската собственост, чл. 41, ал. 1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет – Бургас да вземе следното 

Р Е Ш Е Н И Е :

Да се прекрати съсобствеността между Община Бургас и Й. В. В., с постоянен адрес: гр. Бургас, чрез продажба на общинските идеални части, актувани с Акт №10157/16.01.2023г. за частна общинска собственост, представляващи 53/476 кв.м идеални части от УПИ III-53 в кв. 40а, по плана на ж.р. Меден Рудник, гр. Бургас, целият с площ 476 кв.м, отреден „за жилищно строителство“, при граници: североизток - УПИ II-99 и УПИ VIII-97; югоизток - улица; югозапад - УПИ IV-75 и улица; северозапад - УПИ VII-52, отразен като ПИ с идентификатор 07079.658.120, с площ 476 кв.м, при съседи: 07079.658.75, 07079.9.652, 07079.658.80, 07079.658.99, 07079.658.97, 07079.658.119 в одобрената КК на гр. Бургас, за сумата 13 250 лева (тринадесет хиляди двеста и петдесет лева), без ДДС.
Приложение: Заявление вх. №94-01-27665/2/07.11.2022г.; Протокол от 08.02.2022г.; Експертна оценка; Акт за ЧОС №10157/16.01.2023г.; Нотариален акт №130, том V, дело 1936/11.03.1996г., Писмо изх. № 94-01-14882/2/25.03.2021г. от дирекция УТ с приложена Комбинирана скица от ПУП-ПРЗ за УПИ III-53 в кв. 40а; Скица №15-641006-13.06.2023г. от СГКК; Данъчна оценка за имота.

